cyanic-selkie/wikianc huggingface dataset:
All Hail the King
Υποδοχή
Αντιθέτως, ο Άντριου Γουίλερ από την ιστοσελίδα Comics Alliance επέκρινε την παρουσίαση της ομοφυλοφιλίας στην ταινία, δεδομένου πως αυτή ήταν η πρώτη απόπειρα των Marvel Studios να εισάγουν ΛΟΑΤ θέματα στο MCU.
Εξωτερικοί σύνδεσμοι
Κατηγορία:Ταινίες του 2014 Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Αμερικανικές ταινίες μικρού μήκους Κατηγορία:Μέσα της Δεύτερης Φάσης του Κινηματογραφικού Σύμπαντος της Marvel Κατηγορία:Marvel One-Shots Κατηγορία:Iron Man (σειρά ταινιών)
Αδελαΐδα της Ολλανδίας
Η Αδελαΐδα, ολλανδ. Aleide (π. 1230 - 9 Απριλίου 1284) από τον Οίκο της Ολλανδίας ήταν κόρη του κόμη της Ολλανδίας και με τον γάμο της έγινε κόμισσα του Αινώ.
Βιογραφία
Ήταν κόρη του Φλόρις Δ΄ κόμη της Ολλανδίας και της Ματθίλδης των Ρέγκιναρ, κόρης του Ερρίκου Α΄ δούκα της Βραβάντης.
Οικογένεια
Παντρεύτηκε το 1246 τον Ιωάννη Α΄ των Αβέν κόμη του Αινώ και είχε τέκνα;
Πηγές
Κατηγορία:Οίκος της Ολλανδίας
Μαξ στη Βαυαρία
O Μαξ(ιμιλιανός), γερμ. Max(imilian) von Wittelsbach, herzog von Bayern (γενν. 21 Ιανουαρίου 1937) από τον Οίκο του Βίττελσμπαχ είναι δούκας στη Βαυαρία.
Βιογραφία
Είναι γιος του Αλβέρτου δούκα της Βαυαρίας και της Μαρίας Ντράσκοβιτς κόμισσας του Τρακοστγιάν, κόρης του Ντιονύς-Μαρία Ντράσκοβιτς κόμη φον Τρακοστγιάν.
Το 1968 απεβίωσε ο έκτος εξάδελφος του προπάππου του, ο Λουδοβίκος Γουλιέλμος δούκας στη Βαυαρία, τελευταίος άρρην απόγονος του νεότερου κλάδου των Γκέλνχaουζεν, του οποίου ο Μαξ κληρονόμησε τον τίτλο και τη σημαντική περιουσία.
Οικογένεια
Το 1967 νυμφεύτηκε την Ελισάβετ Ντούγκλας, εγγονή του Άρτσιμπαλντ Ντούγκλας αρχιστράτηγου της Σουηδίας και είχε τέκνα:
Αναφορές
Κατηγορία:Οίκος του Βίττελσμπαχ
Μάχη του Βαρυπέτρου
Η Μάχη του Βαρυπέτρου ήταν πολεμική σύγκρουση της επανάστασης του 1821 στην Κρήτη.
Εξέλιξη των γεγονότων
Το καλοκαίρι του 1825 η Προσωρινή Κυβέρνηση του Ναυπλίου έστειλε τον κατώτερο αξιωματικό Λαζόπουλο Λιόντα για να πάει να πολεμήσει στην Κρήτη τους Τούρκους. Στην μάχη του Βαρυπέτρου ο Λαζόπουλος και λίγοι Έλληνες αντιστάθηκαν κρατερά των πιο υπεράριθμων Τούρκων. Στην μάχη που διάρκεσε τρεις ώρες, οι Έλληνες κάμφθηκαν, και ο Λαζόπουλος αναγκάστηκε να αποσυρθεί με τους πολεμιστές του στον Αποκόρωνα.
Σημασία της μάχης του Βαρυπέτρου
Η μάχη ήταν μια από τις απογοητεύσεις της αποτυχημένης επανάστασης στην Κρήτη. Οι δυνάμεις του Λαζόπουλου ήταν πολύ ολιγάριθμες με αποτέλεσμα να μην μπορέσουν να αντεπεξέλθουν. Μετά την μάχη ο Λαζόπουλος επέστρεψε μετά από λίγο καιρό στο Ναύπλιο.
Πηγές
Κατηγορία:Μάχες της Ελληνικής Επανάστασης του 1821 Κατηγορία:Μάχες ελληνικού στρατού Κατηγορία:Μάχες της Οθωμανικής Αυτοκρατορίας Κατηγορία:Επαναστάσεις της Κρήτης Κατηγορία:1825
Καλβικό μέτρο
Καλβικό ή κάλβειο μέτρο ονομάζεται το μετρικό σύστημα που χρησιμοποιεί ο ποιητής Ανδρέας Κάλβος στις ωδές του, το οποίο είναι προσωπική επινόηση του.
Μορφή
Η μορφή  της στροφής του Κάλβου -πάντα σύμφωνα με την Επισημείωση του- έχει ως εξής:
<blockquote style="font-size:95%; font-style:italic; margin-left:5%;"> «ΜΑΚΡΑΝ και σκοτεινήν
»Ζωήν τα παλληκάρια
»Μισούν· όνομα αθάνατον
»Θέλουν και τάφον έντιμον
»Αντίς δια στρώμα».
Επισημείωσις
Το εν λόγω κείμενο του Κάλβου, χωρίζεται σε δέκα πολύ μικρές υποενότητες με αρίθμηση από το άλφα έως το λάμδα. Στις Α-Δ αναφέρεται το μετρικό σύστημα των ωδών. Στην Ε αναλύει τους τόνους, τους οποίους τους χωρίζει σε τρία είδη. Στις Ζ-Θ αναλύει τους στίχους του προλόγου που ονομάζει τραγικούς. Στις Ι-Κ εξηγεί την ποικιλία των ειδών του μέτρου και την αρμονία. Στην τελευταία τη Λ αναλύει το ηρωικό μέτρο.
Η «επισημείωσις» βρίσκεται στο τελευταίο μέρος της πρώτης του ποιητικής συλλογής με το όνομα Λύρα, την οποία συνόδευε ως παράρτημα. Η συλλογή εκδόθηκε στη Γενεύη το 1824 και περιέχει τις δέκα πρώτες ωδές του Κάλβου.
Σημειώσεις
<references responsive="0" group="Σημ" />
Καραμπουτσάκ
Το Καραμπουτσάκ (επίσης, Καραμπουντσάτς, Καραμπουντζάγκ, Καραμπουντζάκ, και Καραμπουντζάχ) αποτελεί χωριό και δήμο της επαρχίας Κουρνταμίρ στο Αζερμπαϊτζάν. Βρίσκεται στο βορειοανατολικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Κουρνταμίρ
Μαρσέλο Κόρδοβα
Ο Μαρσέλο Κόρδοβα (Marcelo Córdoba, γεννημένος Μαρσέλο Αλεχάντρο Κόρδοβα ως Marcelo Alejandro Córdoba, 21 Νοεμβρίου 1973 -) είναι Αργεντινός ηθοποιός.
Φιλμογραφία
Τηλενουβέλες
Τηλεόραση
Μυρτιά Θέρμου Αιτωλοακαρνανίας
Η Μυρτιά είναι ημιορεινός οικισμός του Νομού Αιτωλοακαρνανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Θέρμου. Την περίοδο 1997-2010, βάσει του «Σχεδίου Καποδίστριας», αποτελούσε έδρα του πρώην Δημοτικού Διαμερίσματος Μυρτέας του «καποδιστριακού» Δήμου Θέρμου.
Τοποθεσία
Το χωριό βρίσκεται σε πολύ κοντινή απόσταση από τη λίμνη Τριχωνίδα, σε περιοχή ανατολικά-κεντροανατολικά της όντας χτισμένο σε υψόμετρο περίπου 170 έως 210 μέτρων με πανοραμική θέα προς τη λίμνη, και εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Λουτρά, Παλαιόμυλος, Πέρεβος, Βαρειά, Δογρή, Παντάνασσα, Αγία Σοφία, Μαυροβορός και Πουρνάρα. Κοντά στο χωριό βρίσκονται επίσης οι οικιστικές θέσεις Λυκοστόμιο και Πεζούλια. Απέχει από το Αγρίνιο 31,5 χλμ. ενώ η Ιερά Μονή Προυσού απέχει οδικώς 47,5 χλμ.
Ιστορικά στοιχεία
Αποτελεί ένα από τα χωριά της ιστορικής περιοχής του Απόκουρου. Μέχρι το 1928 ονομαζόταν «Γουρίτσα», όταν με το ΦΕΚ 81Α της 14/05/1928 η ονομασία του διορθώθηκε σε «Μυρτέα», ομοίως και η ονομασία της τότε Κοινότητας. Με το ΦΕΚ 66Α της 09/05/2017 ο οικισμός ονομάστηκε σε «Μυρτιά».
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Αξιοθέατα
Αξιοθέατα στην περιφέρεια του χωριού αποτελούν : το μοναστήρι των Εισοδίων της Θεοτόκου, περίπου 1 χλμ. από την έξοδο του χωριού προς Τριχωνίδα, η παραλίμνια περιοχή της «Κάτω Μυρτιάς» ή «Παραλίας Μυρτιάς» στον οικισμό Παλαιόμυλος, ο ναός του Aγίου Iωάννη και το εκκλησάκι της Aγίας Eλεούσας σε σπηλιά στο χωριό της Μυρτιάς, καθώς και ο παλιός νερόμυλος και ο καταρράκτης κοντά στον οικισμό του Παλαιόμυλου.
Εξωτερικοί σύνδεσμοι
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου
The Normal Heart (ταινία)
Το The Normal Heart είναι Αμερικανική δραματική ταινία παραγωγής 2014 σε σκηνοθεσία Ράιαν Μέρφι και σενάριο Λάρι Κράμερ. Βασίζεται στο ομώνυμο θεατρικό έργο του σεναριογράφου, το οποίο έγραψε το 1985. Στην ταινία πρωταγωνιστούν οι Μαρκ Ράφαλο, Ματ Μπόμερ, Τέιλορ Κιτς, Τζιμ Πάρσονς, Άλφρεντ Μολίνα, Τζο Μαντέλλο, Τζόναθαν Γκροφ και Τζούλια Ρόμπερτς.
Η ταινία απεικονίζει την έξαρση της κρίσης του ιού HIV και του AIDS στη Νέα Υόρκη μεταξύ του 1981 και 1984, μέσα από τα μάτια του συγγραφέα/ακτιβιστή Νεντ Γουίκς (Ράφαλο), του ιδρυτή μιας διακεκριμένης ομάδας υποστήριξης για τον HIV. Ο Γουίκς προτιμά τις δημόσιες αντιπαραθέσεις για το θέμα σε αντίθεση με τις πιο ήρεμες και ιδιωτικές στρατηγικές των συνεργατών, φίλων και του εραστή του Φέλιξ Τέρνερ (Μπόμερ), ο οποίος δεν έχει πει δημόσια για τη σεξουαλικότητά του. Οι διαφορές απόψεων οδηγούν σε καυγάδες, οι οποίοι απειλούν να υπονομεύσουν κοινωνικά τον κοινό τους στόχο.
Πλοκή
Καθώς ταξιδεύει πίσω στη Νέα Υόρκη, ο Νεντ διαβάζει ένα άρθρο στην εφημερίδα The New York Times με τον τίτλο «Σπάνιος καρκίνος διαγνώστηκε σε 41 ομοφυλόφιλους». Πίσω στην πόλη, επισκέπτεται τη γιατρό Έμμα Μπρούκνερ, η οποία έχει δει αρκετούς ασθενείς που πλήττονται απροσδόκητα από τα συμπτώματα σπάνιων ασθενειών που κανονικά δεν θα τους έβλαπταν, εκτός αν το ανοσοποιητικό τους σύστημα είχε υποστεί βλάβη. Όλες αυτές οι περιπτώσεις φαίνεται να εμφανίζονται σε γκέι άντρες. Η Μπρούκνερ εξετάζει τον Νεντ αλλά δεν βρίσκει να έχει συμπτώματα αυτής της ασθένειας και του ζητάει να τη βοηθήσει να ενημερώσει την γκέι κοινότητα για αυτήν την ασθένεια. Ο Γκρεγκ εμφανίζει ξαφνικά βίαιους σπασμούς και μεταφέρεται εσπευσμένα στο νοσοκομείο από τους Μίκι και Μπρους, όπου εκεί βρίσκεται εκείνη την ώρα και ο Νεντ. Λίγο αργότερα ο Γκρεγκ πεθαίνει. Η Μπρούκνερ αναγνωρίζει τον Μπρους, αναφέροντας ότι είναι ο πρώην σύντροφος ενός από τους ασθενείς της που πέθανε πρόσφατα.
Ο Νεντ οργανώνει μια συνάντηση στο σπίτι του καλώντας αρκετούς γκέι άντρες της περιοχής για να ακούσουν τις πληροφορίες της Μπρούκνερ σχετικά με την ασθένεια. Αν και δεν έχει αποδεικτικά στοιχεία, τους λέει πως πιστεύει ότι η ασθένεια μεταδίδεται σεξουαλικά και θα πρέπει όλοι να αποφεύγουν να κάνουν σεξ για την ώρα, έτσι ώστε να αποτραπεί περαιτέρω η διάδοση. Οι περισσότεροι από τους παρευρισκομένους αμφισβητούν τα λεγόμενά της ενώ ο Νεντ ανακοινώνει ότι θέλει να ξεκινήσει έναν οργανισμό, έτσι ώστε να διαδίδονται οι πληροφορίες για την ασθένεια και να παρέχονται και υπηρεσίες στήριξης σε αυτούς που έχουν μολυνθεί. Η Μπρούκνερ και ο Νεντ επισκέπτονται το τοπικό νοσοκομείο, όπου αρκετοί από τους ασθενείς της βρίσκονται σε κρίσιμη κατάσταση. Νοσηλεύονται σε δωμάτια στα οποία αρκετοί από το νοσηλευτικό προσωπικό φοβούνται να εισέλθουν, μην τυχόν και κολλήσουν την ασθένεια.
Ο Νεντ, ο Μπρους, ο Μίκι και αρκετοί άλλοι φίλοι, συμπεριλαμβανομένου και του Τόμι Μπόατραϊτ, εγκαθιδρύουν μια κοινοτική οργάνωση με το όνομα «Gay Men's Health Crisis» (GMHC). Η οργάνωση λειτουργεί ως χορηγός μέσω εράνων για έρευνα πάνω στην ασθένεια, η οποία πλέον έχει πάρει το όνομα AIDS, και εγκαθιδρύουν τηλεφωνικές γραμμές μέσω τον οποίων παρέχουν συμβουλές και άλλες υπηρεσίες. Παρά τις ενστάσεις του Νεντ, η ομάδα εκλέγει τον Μπρους ως πρόεδρό τους. Ο Νεντ κανονίζει με τον αδελφό του, τον δικηγόρο Μπεν Γουίκς, να προσφέρει δωρεάν νομικές συμβουλές στην GMHC. Τα δύο αδέλφια είναι κοντά, αλλά στη σχέση τους παραμένει μια υποκείμενη ένταση, εξαιτίας της έλλειψης κατανόησης από τον Μπεν για τη σεξουαλικότητα του Νεντ. Ο Νεντ επικοινωνεί με τον γκέι δημοσιογράφο των New York Times Φέλιξ Τέρνερ, ευελπιστώντας ότι θα μπορεί να χρησιμοποιήσει τις επαφές του στα μέσα για δημοσιοποίηση περισσότερων ιστοριών για την εξέλιξη της κρίσης. Ο Φέλιξ εκφράζει τη λύπη του και του εξηγεί ότι είναι δύσκολο να βρεθούν μεγάλες εφημερίδες που θα ήθελαν να αναφέρουν πληροφορίες για το AIDS. Ανάμεσα στους δύο ξεκινάει μια ρομαντική σχέση.
Η Μπρούκνερ επιχειρεί να εξασφαλίσει περισσότερα χρήματα για να συνεχιστεί η έρευνα για το AIDS, αλλά οι προσπάθειές της απορρίπτονται από τους κυβερνητικούς αξιωματούχους, οι οποίοι δεν βλέπουν το AIDS ως προτεραιότητα. Στο μεταξύ, ο Νεντ εκδιώχνεται από την GMHC εξαιτίας των εριστικών και επιθετικών τακτικών που ακολουθεί για να προωθήσει την ενημέρωση σχετικά με το AIDS, κάτι το οποίο προκαλεί ένταση στην ομάδα. Ο Φέλιξ αρχίζει να εμφανίζει συμπτώματα της ασθένειας και το σώμα του εξασθενεί. Επισκέπτεται τον Μπεν στο γραφείο του για να κάνει τη διαθήκη του, όπου αφήνει τα πάντα στον Νεντ. Φέλιξ και Νεντ επισφραγίζουν την αγάπη τους στο νοσοκομείο, πριν ο Φέλιξ πεθάνει. Λίγες μέρες αργότερα, ο Νεντ επισκέπτεται το πανεπιστήμιο του Γέιλ από όπου και αποφοίτησε και όπου διοργανώνεται Εβδομάδα Γκέι από τους φοιτητές. Θαυμάζει το πώς νεαροί άντρες και γυναίκες μπορούν να χορεύουν μαζί χωρίς να κρύβονται και χωρίς να φοβούνται τη διάκριση.
Στο τέλος της ταινίας, πληροφορίες για τον αυξανόμενο αριθμό κρουσμάτων της ασθένειας προβάλλονται καθώς η λίστα του Τόμι με τους φίλους του που έχουν πεθάνει από την ασθένεια μεγαλώνει, και στο τέλος συμπεριλαμβάνει και τον Μπρους Νάιλς.
Παραγωγή
Τον Αύγουστο του 2011, ο Ράιαν Μέρφι είπε σε συνέντευξή του στο Deadline.com, ότι είχε επιλέξει το The Normal Heart και είχε σκοπό να φτιάξει μια ταινία με πρωταγωνιστή τον Μαρκ Ράφαλο «και ίσως την Τζούλια Ρόμπερτς». Το περιοδικό The Hollywood Reporter επιβεβαίωσε την είδηση για την ταινία τον Ιανουάριο του 2012, προσθέτοντας τους Άλεκ Μπάλντουιν, Ματ Μπόμερ και Τζιμ Πάρσονς στο καστ. Τον Μάρτιο του 2013, ο Τέιλερ Κιτς προστέθηκε στο καστ, ενώ τον Απρίλιο του 2013 οι Τζόναθαν Γκροφ και Τζο Μαντέλλο ανακοινώθηκαν. Τον Μάιο του 2013 ανακοινώθηκε ότι ο Άλφρεντ Μολίνα θα αντικαθιστούσε τον Άλεκ Μπάλντουιν.
Γυρίσματα
Τα γυρίσματα ξεκίνησαν στις 8 Ιουνίου 2013 στη Νέα Υόρκη. Στις 12 Ιουλίου, το συνεργείο εθεάθη να κάνει γυρίσματα στη γειτονιά Little Italy του Μανχάταν. Κατά τη διάρκεια των γυρισμάτων, η παραγωγή είχε ανασταλεί για κάποιο διάστημα για να μπορέσουν κάποιοι από τους ηθοποιούς να αλλάξουν την εμφάνισή τους. Ο Μπόμερ έχασε περίπου 20 κιλά για να δείξει την καταστροφή που προκάλεσε το AIDS στον χαρακτήρα του.
Κυκλοφορία και υποδοχή
Η ταινία προβλήθηκε στο HBO στις 25 Μαΐου 2014 στις 21:00, ενώ είχε προβληθεί και στο Φεστιβάλ «Inside Out Film and Video» στο Τορόντο στις 23 Μαΐου.
Κριτική
Η ταινία έλαβε κριτική αποθέωση από τους κριτικούς και το κοινό, με τον περισσότερο έπαινο να απευθύνεται στο σενάριο του Κράμερ, το δράμα, τα ηθικά μηνύματα, την αξία της παραγωγής και τις ερμηνείες των Ράφαλο, Μπόμερ, Κιτς, Ρόμπερτς και Πάρσονς. Στην ιστοσελίδα συλλογής κριτικών Rotten Tomatoes, η ταινία συγκεντρώνει ποσοστό 94% βασισμένο σε 49 κριτικές με μέσο όρο 7.7/10. Στο τμήμα ομοφωνίας διαβάζουμε: «Χάρη στις εξαιρετικές ερμηνείες για ΕΜΜΥ από το αξιόπιστο καστ, το The Normal Heart δεν είναι μόνο ένα δυνατό, σπαρακτικό δράμα αλλά και ένα ζωτικό ντοκουμέντο γεγονότων που μας οδηγεί μέσα στα πρώτα χρόνια της κρίσης του AIDS». Η ιστοσελίδα συλλογής κριτικών Metacritic δίνει στην ταινία 85/100 βασιζόμενη σε 33 κριτικές σημειώνοντας «παγκόσμια αποθέωση».
Ο Πίτερ Τράβερς από το περιοδικό Rolling Stone έδωσε στην ταινία 3.5/4 και την εξύμνησε αναφέροντας: «Γραμμένη, σκηνοθετημένη και εκτελεσμένη υποκριτικά με ένα πάθος το οποίο ακτινοβολεί μέσα από την οθόνη, το The Normal Heart είναι ένα εμπρηστικό δράμα, ένα αμβλύ όργανο το οποίο είναι επίσης ποιητικό και βαθυστόχαστο. Ως γκέι άντρες σε κρίση, οι Τέιλορ Κιτς, Τζιμ Πάρσονς και Τζο Μαντέλλο (ο οποίος υποδύθηκε τον Νεντ στη σκηνή) όλοι υπερέχουν. Αλλά είναι ο Κράμερ, ο οποίος εξακολουθεί να μαίνεται για το ό,τι δεν έχει γίνει, αυτός που αγγίζει την καρδιά σου». Η Έλεν Γκρέι από την εφημερίδα Philadelphia Daily News σχολίασε: «Αν και όλοι οι δευτερεύοντες ρόλοι είναι καλοί (ο Πάρσονς ειδικά), είναι η οργή του Κράμερ η οποία διοχετεύεται μέσω της μανιακής ενέργειας του Ράφαλο, του alter ego του συγγραφέα, Νεντ Γουίκς, η οποία κάνει το The Normal Heart να συνεχίζει να κτυπά και να διατηρεί ένα τρομακτικό κομμάτι από την πολύ πρόσφατη ιστορία, η οποία δεν είναι κεχριμπαρένια αλλά εξαγριωμένη».
Η σκηνοθεσία του Μέρφι έλαβε μικτές κριτικές. Ο Μπράιαν Λόουρι από το περιοδικό Variety επέκρινε τη σκηνοθεσία του και τη μετάβαση της ιστορίας από την σκηνή στην οθόνη: «Ο Μέρφι παραμένοντας ο εαυτός του, δεν μπορεί να αντισταθεί να μην πετάξει μέσα στιγμές οι οποίες κατευθύνονται προς τον παλμό του American Horror Story, όπως η σκηνή στον υπόγειο σιδηρόδρομο όπου δραματικός φωτισμός αναβοσβήνει σε ένα μολυσμένο από τον ιό πρόσωπο. Η μετάφραση από τη σκηνή στην οθόνη αποδίδει επίσης ατάκες οι οποίες πιθανόν να ακούγονταν καλύτερα ζωντανά στη σκηνή, αν και ο σκηνοθέτης έχει για το μεγαλύτερο μέρος μετατρέψει το υλικό σε κινηματογραφικό». Αν και επέκρινε αυτό το μέρος, χαιρέτησε ιδιαίτερα την ταινία ως «ένα δράμα προσανατολισμένο στους χαρακτήρες με θεατρικό ταλέντο και αξίες που θα μπορούσαν να αντιμετωπίσουν τις προκλήσεις και στον σύγχρονο κόσμο του σήμερα. Το αποτέλεσμα είναι μια ταινία, κατά βάση καλή και κάποιες μόνο φορές χειρότερη, η οποία «φοράει την καρδιά στο μανίκι της»». Ο Μορίν Ράιαν από την ιστοσελίδα The Huffington Post επίσης επέκρινε τη σκηνοθεσία του Μέρφι γράφοντας: «Αν θα παρακολουθήσεις την ταινία, να γνωρίζεις ότι κάθε λίγα λεπτά θα εύχεσαι ότι κάποιος άλλος - οποιοσδήποτε - παρά ο Μέρφι να την είχε σκηνοθετήσει. Ο Μέρφι είναι μαλθακός σκηνοθέτης και όχι ιδιαίτερα αυστηρός ή πειθαρχημένος. Εξυπηρετεί τη δικιά του μούσα, όχι απαραίτητα τις ανάγκες του υλικού, και αν και είναι κλασικό έργο, το έργο του Κράμερ είναι επίσης δυσκίνητο και απόλυτα αδέξιο στον χρόνο».
Το TVLine ονόμασε τον Μπόμερ «Ηθοποιό της Εβδομάδας» για την ερμηνεία του.
Εξωτερικοί σύνδεσμοι
Κατηγορία:Αμερικανικές ταινίες συσχετιζόμενες με ΛΟΑΤ Κατηγορία:Αμερικανικές δραματικές ταινίες Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Ταινίες βασισμένες σε θεατρικά έργα Κατηγορία:Ταινίες παραγωγής Plan B Entertainment Κατηγορία:Ταινίες της Blumhouse Productions
High Live
High Live είναι ο τίτλος του διπλού, ζωντανά ηχογραφημένου άλμπουμ του γερμανικού power metal συγκροτήματος Helloween, το οποίο κυκλοφόρησε στις 6 Σεπτεμβρίου του 1996 μέσω της δισκογραφικής εταιρείας Raw Power και της Castle Communications. Στην Βόρεια Αμερική εκδόθηκε την 1 Οκτωβρίου του ίδιου έτους.
Οι ηχογραφήσεις του δίσκου πραγματοποιήθηκαν στις 21 Μαΐου του 1996 στο Μιλάνο, δέκα ημέρες αργότερα στην Παμπλόνα της Ισπανίας και την 1 Ιουνίου στην Ζιρόνα. Όλες οι συναυλίες ήταν μέρος της περιοδείας για την προώθηση του άλμπουμ "The Time of the Oath", που είχε κυκλοφορήσει μερικούς μήνες νωρίτερα.
Παράλληλα, κυκλοφόρησε σε μορφή βίντεο και το 2006 σε μορφή DVD.
Θέσεις τσαρτ
High Live (άλμπουμ)
Επίσημη κυκλοφορία: 6 Σεπτεμβρίου 1996
Μέλη των Helloween
Η σύνθεση του συγκροτήματος κατά την ηχογράφηση του "High Live" είχε την εξής μορφή:
Πηγές
Κατηγορία:Δισκογραφία των Helloween Κατηγορία:Άλμπουμ του 1996
Κάρολος Γουσταύος του Μπάντεν-Ντούρλαχ
Ο Κάρολος-Γουσταύος, γερμ. Karl-Gustav (27 Σεπτεμβρίου 1648 - 24 Οκτωβρίου 1703) από τον Οίκο του Τσέρινγκεν ήταν πρίγκιπας (δούκας ως προς τον τίτλο μόνο) του Μπάντεν-Ντούρλαχ.
Βιογραφία
Ήταν ο δευτερότοκος γιος του Φρειδερίκου ΣΤ΄ μαργράβου του Μπάντεν-Ντούρλαχ και της Χριστίνας-Μαγδαληνής των Βίττελσμπαχ, κόρης του Ιωάννη-Καζιμίρ κόμη του Παλατινάτου-Κλέεμπουργκ.
Το 1703 απεβίωσε στο κάστρο Κάρλσμπουρκ του Ντούρλαχ σε ηλικία 55 ετών.
Οικογένεια
Νυμφεύτηκε το 1677 την Άννα-Μαρία των Γουέλφων, κόρη του Αντωνίου-Ούλριχ δούκα του Μπράουνσβαϊγκ-Βόλφενμπυτελ και είχε τέκνο:
Παραπομπές
Κατηγορία:Οίκος του Τσέρινγκεν
Χρυσό Μετάλλιο Αξίας Πόλεως Αθηνών
Το Χρυσό Μετάλλιο Αξίας Πόλεως Αθηνών είναι τιμητική διάκριση που αποδίδει ο δήμος Αθηναίων.
Γνωστοί Απονεμηθέντες
Κάρολος, Πρίγκιπας της Ουαλίας
Παραπομπές
Κατηγορία:Δήμος Αθηναίων
Γύπας του Ακρωτηρίου
Ο Γύπας του Ακρωτηρίου (Gyps coprotheres) είναι σπάνιο είδος γύπα, ενδημικό της νότιας Αφρικής. Ζει στη Νότια Αφρική, το Λεσότο και τη Μποτσουάνα και μερικά σημεία της Ναμίμπια. Από το 2015 ταξινομήθηκε ως Κινδυνεύον (ΕΝ) είδος.
Μορφολογία
αριστερά|μικρογραφία|Ενήλικο άτομο Ο γύπας του Ακρωτηρίου είναι στο μέγεθος όρνιου. Έχει μήκος 96-115 εκ., άνοιγμα φτερών 2,26-2,6 μέτρα και βάρος 7-11 κιλά. Το σώμα του είναι ανοιχτό μπεζ-καφετί, με καστανά ή πορτοκαλί μάτια και κόκκινο λαιμό. Τα ερετικά φτερά είναι σκούρα καφετιά και προκαλούν αντιθεση με το χρώμα του βραχίωνα, που είναι ίδιο με του σώματος.
Βιολογία
Ο γύπας του Ακρωτηρίου φωλιάζει στις κορυφές των δέντρων, κοντά στα βουνά, όπου μπορούν να διανίσουν μεγάλες αποστάσεις και να εντοπίσουν πιο εύκολα ψοφίμια. Γεννά ένα μόνο αυγό κάθε χρόνο.
Κατάσταση πληθυσμού
Ο γύπας του Ακρωτηρίου έχει μειωθεί σταθερά από τα τέλη του 1980, που πρώτα κατατάχθηκε ως Κινδυνεύον. Αργότερα αναβαθμίστηκε στα Τρωτά και το 2015 στα Κινδυνεύον. Από το 2013, εκτιμήσεις του συνολικού μεγέθους του πληθυσμού του είδους υποθέτουμε πως υπάρχουν περίπου 4.700 ζεύγη ή 9.400 ώριμα άτομα.
Ντομένικο Κρίσιτο
Ο Ντομένικο «Μίμμο» Κρίσιτο (ιταλικά: Domenico "Mimmo" Criscito, ), γεννημένος στις 30 Δεκεμβρίου 1986, είναι Ιταλός ποδοσφαιριστής που αγωνίζεται ως αμυντικός στη Ζενίτ Αγίας Πετρούπολης. Προτού υπογράψει στη Ζενίτ, ο Κρίσιτο αγωνίστηκε στη Τζένοα ΚΦΚ και στη Γιουβέντους. Αγωνίστηκε για την Εθνική Ιταλίας στο Παγκόσμιο Κύπελλο Ποδοσφαίρου 2010. Είναι αποτελεσματικός στην επίθεση και στην άμυνα, και μπορεί να αγωνιστεί ως wing-back ή κεντρικός αμυντικός.
Αρχή
Γεννημένος στη Νότια Ιταλία, ο Κρίσιτο μετακόμισε στα βόρεια για να ξεκινήσει την καριέρα του σε ηλικία 13 ετών. Ξεκίνησε την επαγγελματική του καριέρα στη Τζένοα ΚΦΚ, πραγματοποιώντας το ντεμπούτο του στη Serie B τον Ιούνιο του 2009 σε ηλικία 16 ετών. Το καλοκαίρι του 2004, η Τζένοα παραχώρησε το 50% των δικαιμάτων του Κρίσιτο και του Φραντσέσκο Βόλπε στη Γιουβέντους για 1.9 εκατομμύρια ευρώ, ενώ η Τζένοα πλήρωσε 450.000 για το 50% των δικαιμάτων του Αντόνιο Νοκερίνο.
Γιουβέντους
Αγωνίστηκε στη νεανική ομάδα μαζί με τους Κλαούντιο Μαρκίσιο, Πάολο ντε Κέγλιε και Σεμπάστιαν Τζιοβίνκο και κατέκτησε το Πρωταθλήμα Νέων Ιταλίας 2006. Τη χρονιά 2006-2007 επέστρεψε στη Τζένοα και αποδείχθηκε ως ένας από τους καλύτερους νεαρούς αμυντικούς της Serie B. Τον Ιανουάριο του 2007, η Γιουβέντους αγόρασε το εναπομείνον 50% των δικαιωμάτων του για 7.5 εκατομμύρια ευρώ. Η μεταγραφή του Κρίσιτο στη Γιουβέντους πραγματοποίηθηκε με τη μεταγραφή του Αντρέα Μασιέλο και του Αμπντουλάι Κόνκο στη Τζένοα ΚΦΚ και 5.25 εκατομμύρια ευρώ σε μετρητά. Ο Κρίσιτο πέγραψε νέο συμβόλαιο με τη Γιουβέντους μέχρι τις 30 Ιουνίου 2011 και παρέμεινε ως δανεικός στη Τζένοα. Ο Κρίσιτο πραγματοποίησε το ντεμπούτο του στο πρωτάθλημα για τη Γιουβέντους στις 25 Αυγούστου 2007 στον αγώνα με την ΑΣ Λιβόρνο Κάλτσιο (5-1). Ωστόσο, χαρακτηρίστηκε ως «πολύ απαλός» όταν ο Φραντσέσκο Τότι πέτυχε δύο τέρματα από την περιοχή ελέγχου του Κρίσιτο σε αγώνα μεταξύ Γιουβέντους και ΑΣ Ρόμα που έληξε με σκορ 2-2, με τον Κρίσιτο ν' αποχωρεί από τον αγωνιστικό χώρο μετά το ημίχρονο. Μετά απ' αυτό τον αγώνα, ο Κρίσιτο παρέμεινε στον πάγκο καθώς ο Νίκολα Λεγκροτάγλιε και ο Τζιόρτζιο Κιελίνι ήταν σε εξαιρετική κατάσταση.
Επιστροφή στη Τζένοα
Καθώς δεν επιθυμούσε να παραμείνει στον πάγκο, ο Κρίσιτο ζήτησε την επιστροφή στην Τζένοα ΚΦΚ ως δανεικός κατά τη διάρκεια της χειμερινής μεταγραφικής περιόδου 2007-2008. Στις 3 Ιουλίου 2008 δόθηκε ως δανεικός στη Τζένοα για 1 εκατομμύρια ευρώ με την ομάδα της Τζένοα να έχει την επιλογή ν' αγοράσει το μισό συμβόλαιο του ποδοσφαιριστή για 5.5 εκατομμύρια ευρώ. Τον Φεβρουάριο του 2009 πέτυχε το πρώτο του τέρμα μετά την επιστροφή στη Τζένοα, το οποίο ήταν το νικητήριο στον αγώνα με την Παλέρμο Γ.Σ. Τον Ιούνιο του 2009 η Τζένοα αποδέχθηκε την προαναφερθείσα πρόταση της Γιουβέντους και απέκτησε το 50% των δικαιμάτων στον ποδοσφαιριστή. Προκάλεσε σοβαρές εντυπώσεις μετά την επιστροφή του στην Τζένοα - η οποία είχε επιστρέψει στη Serie A - και αποτέλεσε βασική επιλογή για τον Τζιάν Πιέρο Γκασπερίνι ως left-back. Ωστόσο δεν κατάφερε να πετύχει επιστροφή στη Γιουβέντους, αν και υπήρχαν δημοσιεύματα που τον ήθελαν ως αλλαγή του Φάμπιο Γκρόσσο. Τον Σεπτέμβριο, στον αγώνα με τη ΣΣΚ Νάπολι, ο Κρίσιτο έλαβε απευθείας κόκκινη κάρτα για εξύβριση του διαιτητή, όταν αυτός έδειξε πέναλτι μετά από παράβαση κανόνων από τον Κρίσιτο εις βάρος του Κρίστιαν Μάτζιο, αλλά ο Γκασπερίνι υπερασπίστηκε τον Κρίσιτο, λέγοντας πως ήταν θυμωμένος με τον εαυτό του και όχι με τον διαιτητή. Η αίτηση για αναίρεση της κόκκινης κάρτας απορρίθηκε, αν και η ποινή μειώθηκε για 2-3 αγωνιστικές. Στις 25 Ιουνίου 2010, η Γιουβέντους ανακοίνωσε την πώληση του 50% των δικαιωμάτων στον Κρίσιτο για ακόμα 6 εκατομμύρια ευρώ. .
Ζενίτ Αγίας Πετρούπολης
Στις 27 Ιουνίου 2011 ο Κρίσιτο μετεγράφη στη Ζενίτ Αγίας Πετρούπολης για 11 εκατομμύρια ευρώ. Υπέγραψε πενταετές συμβόλαιο με τον σύλλογο. Πραγματοποίησε το ντεμπούτο του στις 6 Αυγούστου σε εκτός έδρας αγώνα με την ΤΣΣΚΑ Μόσχας (0-2), δίνοντας πάσα για τέρμα στον Αλεξάντερ Κερζακόφ. Ολοκλήρωσε τη χρονιά 2011-2012 ως Πρωταθλητής Ρωσίας. Στις 12 Ιουλίου 2015, πέτυχε το νικητήριο τέρμα στη διαδικασία των πέναλτι στον αγώνα του Σούπερ Καπ Ρωσίας 2015 με τη Λοκομοτίβ Μόσχας.
Διεθνής καριέρα
Στις 14 Νοεμβρίου 2016, ο Κρίσιτο πραγματοποίησε το ντεμπούτο του για την Εθνική Ιταλίας κάτω των 21 σε αγώνα με την Εθνική Τσεχίας κάτω των 21. Συμμετείχε στα Ευρωπαϊκά Πρωταθλήματα Ποδοσφαίρου κάτω των 21 το 2007 και το 2009, φθάνοντας ως τα ημιτελικά της διοργάνωσης το 2009. Το 2008, εκπροσώπησε την Ιταλία στους Θερινούς Ολυμπιακούς Αγώνες. Στις 12 Αυγούστου 2009 πραγματοποίησε το ντεμπούτο του για την Εθνική Ιταλίας σε φιλικό αγώνα με την Εθνική Ελβετίας στη Βασιλεία. Μετά από πολλά υποσχόμενη χρονιά, συμπεριλήφθη στη σύνθεση της Εθνικής Ιταλίας από τον Μαρτσέλο Λίπι για το Παγκόσμιο Κύπελλο Ποδοσφαίρου 2010, όπου αγωνίστηκε ως βασικός left-back - η Εθνική Ιταλίας αποκλείστηκε στη φάση των ομίλων.
Κλήθηκε στην Εθνική Ιταλίας για το Ευρωπαϊκό Πρωτάθλημα Ποδοσφαίρου 2012, αλλά διαγράφηκε εξαιτίας του σκανδάλου για στημένα παιχνίδια γνωστό ως «Scommessopoli». Ο προπονητής της Εθνικής Ιταλίας, Πραντέλι, δήλωσε πως δεν μπορεί να συμπεριλάβει τον Κρίσιτο, καθώς «αντιμετωπίζει πίεση που κανείς δεν μπορεί ν' αντέξει, ενώ υπάρχει πιθανότητα να παραπεμθεί σε ακρόαση πριν από κάποιον αγώνα» Ο Κρίσιτο άσκησε κριτική στην απόφαση της Ιταλικής Ομοσπονδίας Ποδοσφαίρου να τον αποκλείσει, καθώς υπήρχε έλλειψη σε left-backs. Αρκετούς μήνες αργότερα απαλλάχθηκε απ' όλες τις κατηγορίες.
Ιδιότητες
Ο Κρίσιτο μπροεί να αποτελεί απειλή τόσο στην επίθεση όσο και στην άμυνα ως full-back. Ξεκίνησε την καριέρα του ως centre-back με καλό αριστερό πόδι, αλλά μεταφέρθηκε στη θέση του left-back καθώς αγωνιζόταν στη Τζένοα ΚΦΚ, ενώ αγωνιζόταν ως wing-back ή winger στην παράταξη 3-4-3 του Τζιάν Πιέρο Γκασπερίνι. Περιγράφεται ως γρήγορος αμυντικός με καλή τεχνική και ικανότητα μαρκαρίσματος.
Προσωπική ζωή
Είναι παντρεμένος με την Παμέλα Τσικόλι και έχει δύο γιους.
Εξωτερικοί σύνδεσμοι
Κατηγορία:Ιταλοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ιταλίας Κ17 Κατηγορία:Ποδοσφαιριστές Εθνικής Ιταλίας Κ18 Κατηγορία:Ποδοσφαιριστές Εθνικής Ιταλίας Κ19 Κατηγορία:Ποδοσφαιριστές Εθνικής Ιταλίας Κ20 Κατηγορία:Ποδοσφαιριστές Εθνικής Ιταλίας Κ21 Κατηγορία:Ποδοσφαιριστές Εθνικής Ιταλίας Κατηγορία:Ποδοσφαιριστές ολυμπιακής ομάδας Ιταλίας Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Τζένοα Κατηγορία:Ποδοσφαιριστές Γιουβέντους Κατηγορία:Ποδοσφαιριστές Σέριε Α Κατηγορία:Ποδοσφαιριστές Σέριε Β Κατηγορία:Ποδοσφαιριστές Ζενίτ Αγίας Πετρούπολης Κατηγορία:Ποδοσφαιριστές Πρέμιερ Λιγκ Ρωσίας
Φρειδερίκος Ζ΄ του Μπάντεν-Ντούρλαχ
O Φρειδερίκος Ζ΄, γερμ. Friedrich VII (23 Σεπτεμβρίου 1647 - 25 Ιουνίου 1709) από τον Οίκο του Τσέρινγκεν ήταν μάργραβος του Μπάντεν-Ντούρλαχ (1677-1709).
Βιογραφία
Ήταν ο πρωτότοκος γιος του Φρειδερίκου ΣΤ΄ μαργράβου του Μπάντεν-Ντούρλαχ και της Χριστίνας-Μαγδαληνής των Βίττελσμπαχ, κόρης του Ιωάννη-Καζιμίρ κόμη του Παλατινάτου-Κλέεμπουργκ.
Το 1709 απεβίωσε στο Ντούρλαχ σε ηλικία 62 ετών και τον διαδέχθηκε ο πρωτότοκος γιος του Κάρολος Γ΄ Γουλιέλμος.
Παραπομπές
Κατηγορία:Οίκος του Τσέρινγκεν
Τζιν Γκρέι
Η Τζιν Ελέιν Γκρέι (αγγλικά: Jean Elaine Grey) είναι πλασματική υπερηρωίδα που δημιουργήθηκε από τον συγγραφέα Σταν Λι και τον καλλιτέχνη Τζακ Κίρμπι και πρωτοεμφανίστηκε στο The X-Men #1 της Marvel Comics τον Σεπτέμβριο του 1963.
Η Τζιν ανήκει στο υποείδος ανθρώπων που είναι γνωστοί ως μεταλλαγμένοι, όντας γεννημένοι με υπερφυσικές ικανότητες. Διαθέτει τηλεπαθητικές και τηλεκινητικές δυνάμεις. Οι δυνάμεις της ξεδιπλώθηκαν για πρώτη φορά όταν αντίκρισε έναν παιδικό της φίλο της να χτυπιέται από ένα αμάξι. Είναι προστατευτική και δοτική φιγούρα, ωστόσο πρέπει να αντιμετωπίσει το γεγονός ότι είναι μεταλλαγμένη επιπέδου Omega και είναι η αναπαράσταση του κοσμικού Phoenix Force. Η Jean βίωσε μια μεταμορφώθηκε σε Phoenix στην ιστορία του κόμικ X-Men με τίτλο The Dark Phoenix Saga. Ο πρώτος της θάνατος έγινε όταν είχε την εμφάνιση της Marvel Girl, η οποία πέθανε και "αναγεννήθηκε" ως Phoenix στο The Dark Phoenix Saga. Αυτή η μεταμόρφωση οδήγησε στο δεύτερο θάνατό της με αυτοκτονία, ωστόσο δεν ήταν ο τελευταίος της.
Εξωτερικοί σύνδεσμοι
Κατηγορία:Χαρακτήρες που δημιουργήθηκαν από τον Σταν Λι Κατηγορία:Χαρακτήρες που δημιουργήθηκαν από τον Τζακ Κίρμπι Κατηγορία:Υπερήρωες της Marvel Comics Κατηγορία:Φανταστικοί χαρακτήρες με αθανασία Κατηγορία:X-Men
Οινοχώρι Φωκίδας
Γεωγραφία-αξιοθέατα
Το Οινοχώρι βρίσκεται στα βόρεια όρια του νομού και είναι κτισμένο στις πλαγιές που ενώνεται η Οίτη με τη Γκιώνα. Απέχει 37,5 χιλιόμ. Β. της Άμφισσας και 14 χλμ. ΒΔ. της Γραβιάς. Η περιοχή είναι γεμάτη από δρυς, κέδρα, έλατα και σπάρτα, καθώς και πηγές γεμάτες πλατάνια. Έχει θέα τις οροσειρές του Παρνασσού και του Καλλίδρομου. Στο χωριό υπάρχει ο ναός της Αγίας Αικατερίνης, πολιτιστικό κέντρο, γήπεδο μπάσκετ, σύγχρονη παιδική χαρά και ξενώνα για φαγητό και διανυκτέρευση. Αξιοθέατα είναι, σε απόσταση 4 χλμ., τα ερείπια αρχαίας πόλης, που πιθανολογείται ότι είναι η δωρική πόλη Δρυόπη, μια από τις πόλεις της Δωρικής Τετραπόλης. Στην είσοδο του χωριού, υπάρχει ο πέτρινος βράχος «Ψηλό Κοτρώνι» με ύψος 100 μέτρων που χρησιμοποιείται για αναβάσεις και αναρριχήσεις. Στο δρόμο προς την Καλοσκοπή βρίσκεται η πηγή «Κεφαλόβρυσο» μέσα σε πανύψηλα πλατάνια και το εκκλησάκι της Αγίας Ελένης.
Ιστορία-διοικητικά
Μετά το 1860, κάποιοι από τους κατοίκους του χωριού, που μέχρι το 1927 ονομαζόταν Άνω Κάνιανη, μετακινήθηκαν και έκτισαν την Κάτω Κάνιανη (σημερινό Αποστολιά). Το 1952 συστάθηκε κοινότητα με έδρα το ίδιο, ενώ το 1997 προσαρτήθηκε στον δήμο Γραβιάς. Σύμφωνα με το σχέδιο Καλλικράτης, από το 2011, αποτελεί την τοπική κοινότητα Οινοχωρίου που ανήκει στη δημοτική ενότητα Γραβιάς του Δήμο Δελφών και σύμφωνα με την απογραφή του 2011 έχει πληθυσμό 58 κατοίκους.
Στις 6 Ιουνίου 1943, την περίοδο της Κατοχής, οι Γερμανοί με ένα σμήνος γερμανικών στούκας, βομβάρδισαν το Οινοχώρι με αποτέλεσμα να σκοτωθούν 8 κάτοικοί του, να τραυματιστούν πολλοί και να καταστραφεί μεγάλο μέρος του χωριού.
Εξωτερικοί σύνδεσμοι
Κατηγορία:Χωριά του νομού Φωκίδας Οινοχωρι
Αμπελιώνα Μεσσηνίας
Η Αμπελιώνα είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Είρας, του δήμου Οιχαλίας, της περιφερειακής ενότητας (τέως νομού) Μεσσηνίας, στην περιφέρεια Πελοποννήσου, σύμφωνα με το πρόγραμμα Καλλικράτης  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Τριφυλίας του νομού Μεσσηνίας, στο γεωγραφικό διαμέρισμα Πελοποννήσου.
Γεωγραφία
Η Αμπελιώνα είναι ορεινό χωριό στο βορειοανατολικό άκρο του νομού Μεσσηνίας. Βρίσκεται στην περιοχή της Νέδας, στο τμήμα του νομού που «εισέρχεται» ανάμεσα στους νομούς Ηλείας και Αρκαδίας, στις δυτικές κλιτύς του όρους Λύκαιον και σε μέσο σταθμικό υψόμετρο 840. Απέχει 78 χλμ. περίπου ΒΔ. της Καλαμάτας. Η τοπική κοινότητα Αμπελιώνας είναι χαρακτηρισμένη ως αγροτικός ορεινός οικισμός, με έκταση 5,060 χμ² (2011).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και ορίστηκε έδρα του δήμου Είρας του νομού Μεσσηνίας. Το 1899 εντάχθηκε στον -τέως- νομό Τριφυλίας και το 1909 υπήχθη οριστικά στον νομό Μεσσηνίας. Το 1912 ορίστηκε έδρα της κοινότητας Αμπελιώνας. Με το ΦΕΚ 244Α - 04/12/1997 αποσπάστηκε από την κοινότητα Αμπελιώνας και προσαρτήθηκε στον δήμο Είρας. Με το ΦΕΚ 87Α - 07/06/2010 αποσπάστηκε από τον δήμο Είρας και προσαρτήθηκε στον δήμο Οιχαλίας.
Γενικά στοιχεία
Η Αμπελιώνα είναι αντιπροσωπευτικός ορεινός οικισμός της Μεσσηνίας, κτισμένη αμφιθεατρικά σε όμορφο, κατάφυτο φυσικό περιβάλλον. Τα σπίτια είναι πετρόκτιστα, σεβόμενα την τοπική παράδοση και συγκροτούν υποδειγματικό οικιστικό σύνολο. Την εικόνα συμπληρώνουν τα πλακόστρωτα στενά, οι φανοστάτες, τα ξύλινα κάγκελα και τα τρεχούμενα νερά του οικισμού. Η Αμπελιώνα είναι ο τόπος καταγωγής του σκηνοθέτη Θεόδωρου Αγγελόπουλου (1935-2012). Μάλιστα, η οικογένεια του Ν. Αγγελόπουλου, με δική της φροντίδα, αναμόρφωσε το χωριό και διαμόρφωσε ένα δίκτυο μονοπατιών, το Apollo Trails, για να γνωρίσουν οι λάτρεις της πεζοπορίας τις ομορφιές της περιοχής. Στον οικισμό δραστηριοποιείται ο «Σύλλογος δια την προαγωγή της Αμπελιώνης» που ιδρύθηκε το 1932 και έχει πολλές τιμητικές διακρίσεις.
Εκδηλώσεις
Η «Γιορτή του Κάστανου», κάθε Οκτώβριο.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Οιχαλίας
Νήσος Ντίσκο
Η Νήσος Ντίσκο ή Κεκερταρσουάκ (δαν. Diskoøen, γροιλ. Qeqertarsuaq) είναι το δεύτερο μεγαλύτερο νησί της αυτόνομης περιοχής της Γροιλανδίας μετά την ίδια τη Γροιλανδία, ευρισκόμενο κοντά στη δυτική ακτή της, στον Κόλπο του Μπάφιν. Η έκτασή του είναι 8.578 τετραγωνικά χιλιόμετρα, δηλαδή είναι μεγαλύτερο από την Κρήτη και ένα από τα 85 μεγαλύτερα νησιά της Γης. Η τοπική ονομασία «Κεκερταρσουάκ» σημαίνει ακριβώς «μεγάλο νησί» (qeqertaq = νησί), αλλά χρησιμοποιείται και για άλλα νησιά. Ο μόνιμος πληθυσμός του είναι 1.100 άνθρωποι, όλοι Ινουίτ («Εσκιμώοι»).
Γεωγραφία
Το κέντρο της Νήσου Ντίσκο βρίσκεται σε γεωγραφικές συντεταγμένες 69°45΄ Βόρειο πλάτος και 53°30΄ Δυτικό μήκος. Το μήκος της νήσου είναι περίπου 160 χιλιόμετρα και όλο σχεδόν το έδαφός της είναι υπερυψωμένο, με μέσο υψόμετρο πάνω από την επιφάνεια της θάλασσας 975 μέτρα και μέγιστο 1.919 μέτρα (κορυφή Πυραμίντεν). Το μοναδικό λιμάνι είναι το Κεκερταρσουάκ (ομώνυμο του νησιού και ο ένας από τους μόλις δύο οικισμούς του), ευρισκόμενο στη νότια ακτή της νήσου, όπου καταλήγει η κοιλάδα Μπλόσεντάλεν.
Το νησί χωρίζεται από τη Χερσόνησο Νούσουακ στα βορειοανατολικά από το Στενο Σούλορσουάκ. Στα νότια της νήσου απλώνεται ο Κόλπος του Ντίσκο, μέρος του μεγάλου Κόλπου του Μπάφιν.
Ιστορία
Ο Έρικ ο Ερυθρός πραγματοποίησε την πρώτη καταγεγραμμένη επίσκεψη στη νήσο, κάποιες ημέρες μεταξύ του 982 και το 985 μ.Χ.. Το νησί χρησίμευε ως βάση για το θερινό κυνήγι και ψάρεμα Νορμανδών (Βίκινγκ) εποικιστών.
Βιοποικιλότητα
Αρκετές μελέτες της πανίδας του θαλάσσιου βυθού δείχνουν μεγάλη ενδιάμεση ποικιλομορφία της ζωής στις ακτές της Νήσου Ντίσκο. Για παράδειγμα, το είδος γαστρότριχου Diuronotus aspetos έχει ανακαλυφθεί στην Ιτέρντλα και στο Κιγκντλουγκσάιτσουτ και μέχρι σήμερα έχει αναφερθεί η παρουσία του μόνο στη Νήσο Ντίσκο. Συνοδεύεται από μια πλούσια ποικιλομορφία άλλων γαστρότριχων, όπως το είδος Chaetonotus atrox και είδη των γενών Halichaetonotus, Mesodasys, Paradasys, Tetranchyroderma, Thaumastoderma και Turbanella.
Παραπομπές
Ντισκο
Χριστόφορος της Βάδης-Ντούρλαχ
Ο Χριστόφορος (γερμ. Christoph, 9 Οκτωβρίου 1684 - 2 Μαΐου 1723) από τον Οίκο του Τσέρινγκεν ήταν πρίγκιπας (δούκας ως προς τον τίτλο μόνο) του Μπάντεν-Ντούρλαχ.
Βιογραφία
Ήταν ο δευτερότοκος γιος του Φρειδερίκου Ζ΄ του Μπάντεν-Ντούρλαχ και της Αυγούστας-Μαρίας, κόρης του Φρειδερίκου Γ΄ του Χόλσταϊν-Γκόττορπ.
Το 1723 απεβίωσε στην Καρλσρούη σε ηλικία 39 ετών. Οι δύο γιοί του έκαναν μοργανατικούς γάμους και έτσι αποκλείστηκαν της διαδοχής.
Οικογένεια
Νυμφεύτηκε το 1711 τη Μαρία Χριστίνα Φιλικητάτη, κόρη του Ιωάννη του Λάινινγκεν-Ντάγκσμπουρκ-Φάλκενμπουρκ, και είχε τέκνα:
Παραπομπές
Κατηγορία:Οίκος του Τσέρινγκεν
Σπαρκς (πόλη)
Το Σπαρκς (αγγλ. Sparks) είναι η πέμπτη μεγαλύτερη σε πληθυσμό πόλη της πολιτείας Νεβάδα στις ΗΠΑ. Βρίσκεται κοντά στο δυτικό σύνορο της πολιτείας, στην Κομητεία Γουάσοου, πολύ κοντά στην πόλη Ρίνο, με την οποία είναι ενωμένο οικιστικά. Στην απογραφή του 2020 το Σπαρκς είχε 108.445 κατοίκους, μια αύξηση κατά 14,5% σε σχέση με την προηγούμενη απογραφή. Πήρε το όνομά της από τον Τζων Σπαρκς, τον δέκατο κυβερνήτη της Νεβάδα (από το 1903 έως το 1908).
Ιστορία
Ο εποικισμός της περιοχής του Σπαρκς άρχισε στις αρχές της δεκαετίας του 1850 και ο πληθυσμός παρέμεινε μικρός μέχρι το 1904, οπότε η σιδηροδρομική εταιρεία «Southern Pacific» κατασκεύασε εγκαταστάσεις εκεί. Το 1902 η εταιρεία είχε αγοράσει ένα μεγάλο κομμάτι γης εκεί κοντά και έδωσε σε καθένα που ήθελε να εγκατασταθεί εκεί ένα οικόπεδο 15 μ. επί 43 μ. για το ποσό του ενός δολαρίου. Επίσης προσφέρθηκε να κάνει τη μετακόμιση από κάθε σπίτι στον τόπο των προηγούμενων εγκαταστάσέών της, το Γουάντσγουορθ) δωρεάν στον νέο οικισμό. Καθώς ο πληθυσμός αυξανόταν, ιδρύθηκε μια νέα πόλη, αρχικώς με την ονομασία «Χάριμαν» (Harriman), από το επώνυμο του προέδρου της «Southern Pacific» E.H. Harriman, και μετονομάσθηκε σε Σπαρκς από τον Τζων Σπαρκς, τότε κυβερνήτη της Νεβάδα (από το 1903 έως το 1908).
Το Σπαρκς παρέμεινε μικρή πόλη μέχρι τη δεκαετία του 1950, οπότε η οικονομική ανάπτυξη του γειτονικού Ρίνο πυροδότησε μια εκρηκτική οικοδομική ανάπτυξη βορείως της σιδηροδρομικής γραμμής, στην περιοχή του Σπαρκς. Τη δεκαετία του 1970 η περιοχή άρχισε να γεμίζει με αποθήκες και ελαφρές βιομηχανίες. Το 1984 τελείωσε ο πύργος του Nugget Casino Resort, που ήταν το πρώτο υψηλό κτήριο και καζίνο στο Σπαρκς.
Γεωγραφία
Το Σπαρκς ειναι κτισμένο σε μέσο υψόμετρο 1.345 μέτρα πάνω από την επιφάνεια της θάλασσας, σε γεωγραφικές συντεταγμένες 69°45΄ Βόρειο πλάτος και 53°30΄ Δυτικό μήκος.
Σύμφωνα με το Γραφείο Απογραφών των ΗΠΑ, το Σπαρκς έχει συνολική έκταση 93,0 τετραγωνικά χιλιόμετρα, εκ των οποίων το 0,4 τετρ. χιλιόμετρο (ποσοστό 0,47%) καλύπτεται από νερό. Τα νερά από τις λιγοστές αλλά ραγδαίες βροχοπτώσεις στην πόλη διοχετεύονται στον ποταμό Τράκη (Truckee River), ο οποίος χύνεται στη Λίμνη Πύραμιντ (Pyramid Lake).
Η πόλη εξυπηρετείται από το κοντινο Διεθνές Αεροδρόμιο Ρίνο-Τάχο.
Κλίμα
Η πόλη έχει ημίξηρο ηπειρωτικό κλίμα ή κλίμα «ψυχρής ερήμου», με μεγάλο ημερήσιο εύρος θερμοκρασιών, ιδίως κατά το θέρος. Η μέση ετήσια βροχόπτωση είναι 211 χιλιοστόμετρα, με πιο βροχερούς μήνες τον Δεκέμβριο και τον Ιανουάριο, και η μέση ετήσια χιονόπτωση είναι 180 χιλιοστόμετρα. Η μέγιστη θερμοκρασία που καταγράφηκε μετά το 1988 είναι 42°C στις 11 Ιουλίου 2002 και η ελάχιστη στην ίδια περίδοο είναι −28°C στις 4 Φεβρουαρίου 2001.
Εξωτερικοί σύνδεσμοι
Σπαρκς
Μεσάριστα Αιτωλοακαρνανίας
Η Μεσάριστα είναι ημιορεινό χωριό του Περιφερειακής Ενότητας Αιτωλοακαρνανίας με υψόμετρο 480 μέτρα, το οποίο βρίσκεται νότια της λίμνης Τριχωνίδας και τις βορειοανατολικές πλαγιές του όρους Ζυγός (Αράκυνθος). Απέχει 32 χλμ. Ν.-ΝΑ. από το Αγρίνιο, 38,5 χλμ. ΒΑ. από το Μεσολόγγι και 33 χλμ. ΒΔ. από τη Ναύπακτο. Αναφέρεται επίσημα το 1835 στο ΦΕΚ 19Α - 07/12/1835 να ανήκει στον τότε δήμο Μακρυνείας. Σύμφωνα με το πρόγραμμα Καλλικράτης μαζί με τα Καζαναίικα, Παραδείσι και Τσιλιγιανναίικα αποτελούν την τοπική κοινότητα Μεσαρίστης που υπάγεται στη δημοτική ενότητα Μακρυνείας του Δήμου Αγρινίου και σύμφωνα με την απογραφή 2011 ως κοινότητα έχει πληθυσμό 334 κατοίκους, ενώ ως οικισμός 244.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Διοργανώσεις Ε.Π.Σ. Ημαθίας 2016–17
Η πρωταθλήτρια ομάδα της ΕΠΣ Ημαθίας θα προβιβαστεί στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Ημαθίας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Για την περίοδο 2016–17, δομή του πρωταθλήματος της Ε.Π.Σ. Ημαθίας είναι η εξής:
Α1 Κατηγορία
Στην Α1 δε δήλωσε συμμετοχή ο Α.Σ. Ειρηνούπολης. Έτσι η κατηγορία διεξήχθη με 15 αντί για 16 ομάδες. Πρωταθλήτρια ανακηρύχθηκε η ομάδα του Μεγάλου Αλεξάνδρου Τρικάλων ένα βαθμό μπροστά από την ΑΕ Αλεξανδρείας.
Α2 Κατηγορία
Οι 25 ομάδες χωρίστηκαν σε δυο ομίλους, οι δυο πρώτοι κάθε ομίλου ανεβαίνουν στην Α1 και οι τελευταίες υποβιβάζονται.
2ος Όμιλος
Πηγή: ΕΠΣ Ημαθίας
Β΄ Κατηγορία
Με τη συμμετοχή 9 ομάδων διεξήχθη το πρωτάθλημα της Β΄ Κατηγορίας, καθώς η 10η (Νηρέας Βέροιας) δε δήλωσε συμμετοχή.Σύμφωνα με την προκήρυξη οι 4 πρώτες ανεβαίνουν στην Α2 και η τελευταία υποβιβάζεται στη Γ΄. Πηγή: ΕΠΣ Ημαθίας
Γ΄ Κατηγορία
8 σύλλογοι συμμετέχουν στη Γ΄ κατηγορία Πηγή: ΕΠΣ Ημαθίας
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Ημαθίας. Το κύπελλο της περιόδου 2016–17 κατέκτησε η ομάδα της ΑΕ Αλεξάνδρειας.
Εξωτερικοί σύνδεσμοι
Κατηγορία:Ε.Π.Σ. Ημαθίας Κατηγορία:Εγχώρια ποδοσφαιρικά πρωταθλήματα 2016–2017 Κατηγορία:Εγχώρια ποδοσφαιρικά κύπελλα 2016-2017
Ρουθηνικά
Τα ρουθηνικά ή ρουσίν (Ρουθηνικά: русиньска бесїда, rusyńska besjida, ή русиньскый язык, rusyńskÿj jazÿk), είναι μια ανατολική σλαβική γλώσσα που ομιλείται από τους Ρουθήνιους της Ανατολικής Ευρώπης και ιστορικά σε περιοχές της Κεντρικής Ευρώπης.
Υπάρχουν αμφιλεγόμενες πολιτικές εμπλοκές σχετικά με τη φύση των ρουθηνικών ως γλώσσα ή ως διάλεκτο. Ορισμένοι γλωσσολόγοι την αντιμετωπίζουν ως μια ξεχωριστή γλώσσα (με τον δικό της κωδικό ISO 639-3), ενώ ορισμένοι Ουκρανοί λόγιοι σλαβικών γλωσσών τα αντιμετωπίζουν ως διάλεκτο των ουκρανικών.
Παραπομπές
Κατηγορία:Ανατολικές σλαβικές γλώσσες Κατηγορία:Γλώσσες της Ουκρανίας Κατηγορία:Γλώσσες της Πολωνίας
Λιτλ Σαν Σαλβαντόρ
thumb|right|285px|Χάρτης που δείχνει την κεντρική θέση του Λιτλ Σαν Σαλβαντόρ στο Αρχιπέλαγος των Μπαχαμών. Η Νήσος Λιτλ Σαν Σαλβαντόρ, δηλαδή το Μικρό Σαν Σαλβαντόρ (αγγλ. Little San Salvador Island), είναι ένα από τα περίπου 700 νησιά που συναποτελούν το αρχιπέλαγος-χώρα Μπαχάμες. Είναι γνωστό και ως Χαφ Μουν Κη (Half Moon Cay = Κη του Μισοφέγγαρου), ονομασία όμως που δημιουργεί σύγχυση με το (πολύ μικρότερο) Half Moon Caye, που βρίσκεται στη Μπελίζ.
Το Λιτλ Σαν Σαλβαντόρ έχει έκταση 9,7 τετραγωνικά χιλιόμετρα, μήκος 8,5 χιλιόμετρα, και είναι ιδιωτικό νησί: Ανήκει στην αμερικανοβρετανική εταιρεία «Carnival», που το χρησιμοποιεί ως τόπο διαλείμματος για τους πελάτες των κρουαζιερόπλοιων της στο ενδιάμεσο μιας κρουαζιέρας στην ευρύτερη περιοχή. Προτού αγορασθεί από την «Carnival» τον Δεκέμβριο του 1996 για μόλις 6 εκατομμύρια δολάρια (δια της θυγατρικής της, Holland America Line), το νησί ανήκε στην αμερικανική Norwegian Cruise Line.
Το νησί βρίσκεται σε γεωγραφικές συντεταγμένες 24°34΄ Βόρειο πλάτος και 75°57΄ Δυτικό μήκος, περίπου στο μέσο της αποστάσεως ανάμεσα στα νησιά Ιλιούθερα και Κατ Άιλαντ, και διοικητικώς ανήκει στο Διαμέρισμα του Κατ Άιλαντ. Επίσης απέχει περί τα εκατό μίλια νοτιοανατολικά από την πρωτεύουσα της χώρας, το Νάσσαου. Η εταιρεία έχει «αναπτύξει» περίπου 200 στρέμματα, δηλαδή το 2,1 % της συνολικής εκτάσεως του νησιού, έχοντας δηλώσει ότι θα διατηρήσει όσο το δυνατό περισσότερο ενδιαίτημα για την άγρια ζωή. Το Λιτλ Σαν Σαλβαντόρ είναι σημαντικός τόπος φωλιάσματος για άγριες χήνες, αγριόπαπιες και άλλα πουλιά. Το νησί δεν έχει προκυμαία με βαθύ νερό, οπότε οι επιβάτες των κρουαζιερόπλοιων πρέπει να επιβιβάζονται σε καΐκια ή στα εφόλκια του πλοίου προκειμένου να αποβιβασθούν στο νησί ή να επιστρέψουν στο πλοίο.
Οι δραστηριότητες που προσφέρει το νησί περιλαμβάνουν την κολύμβηση, τις αυτόνομες καταδύσεις (Scuba) ή τις καταδύσεις με απλή μάσκα (snorkeling), το τζετ σκι, την ποδηλασία, το ψάρεμα από βάρκα, το παρασκί, βαρκάδες με βάρκες με γυάλινο πάτο και τους περιπάτους στη φύση. Επίσης μπορεί κάποιος να ενοικιάσει καταμαράν, μικρές ιστιοφόρες λέμβους, ιστιοσανίδες ή καγιάκ. Υπάρχουν γήπεδα πετοσφαίρισης και καλαθοσφαίρισης, ενώ οι φιλοξενούμενοι μπορούν να κάνουν και ιππασία.
Παραπομπές
Κατηγορία:Νησιά των Μπαχαμών Κατηγορία:Ιδιωτικά νησιά
Κάρολος Γ΄ Γουλιέλμος του Μπάντεν-Ντούρλαχ
Ο Κάρολος Γ΄ Γουλιέλμος, γερμ. Karl III Wilhelm (27 Ιανουαρίου 1679 - 12 Μαΐου 1738) από τον Οίκο του Τσέρινγκεν ήταν μάργραβος του Μπάντεν-Ντούρλαχ (1709-1738).
Βιογραφία
Ήταν ο πρωτότοκος γιος του Φρειδερίκου Ζ΄ μαργράβου του Μπάντεν-Ντούρλαχ και της Αυγούστας-Μαρίας, κόρης του Φρειδερίκου Γ΄ δούκα του Σ.Χ.Γκόττορπ.
Το 1738 απεβίωσε στην Καρλσρούη σε ηλικία 59 ετών και τον διαδέχθηκε ο εγγονός του Κάρολος-Φρειδερίκος.
Οικογένεια
Νυμφεύτηκε το 1697 τη Μαγδαληνή-Βιλελμίνη, κόρη του Γουλιέλμου-Λουδοβίκου δούκα της Βυρτεμβέργης και είχε τέκνο:
Παραπομπές
Κατηγορία:Οίκος του Τσέρινγκεν
Ιορδάνης Ανανιάδης
Ο '''Ιορδάνης Ι. Ανανιάδης''' (πέθανε τον Ιούλιο του 1977) ήταν Έλληνας γιατρός και πολιτικός.
Βιογραφικά στοιχεία
Σπούδασε ιατρική και εργάστηκε ως γιατρός.
Ασχολήθηκε με την πολιτική και εξελέγη βουλευτής Θεσσαλονίκης το 1923.
Γουλιέλμος Λουδοβίκος της Βάδης-Ντούρλαχ
Ο Γουλιέλμος-Λουδοβίκος, γερμ. Wilhelm-Ludwig (14 Ιανουαρίου 1732 - 17 Δεκεμβρίου 1788) ήταν πρίγκιπας του Μπάντεν.
Ιορδάνης Ανανιάδης
Βιογραφικά στοιχεία
Πέθανε στην Αθήνα τον Ιούλιο του 1977 και κηδεύτηκε στις 11 Ιουλίου από το Πρώτο Νεκροταφείο Αθηνών.
Γουλιέλμος Λουδοβίκος της Βάδης-Ντούρλαχ
Βιογραφία
Ήταν ο δευτερότοκος γιος του Φρειδερίκου διαδόχου του Μπάντεν-Ντούρλαχ και της Αμαλίας του Νάσσαου-Ντιτς, κόρης του Ιωάννη-Γουλιέλμου-Φρίζο πρίγκιπα της Οράγγης.
Ιορδάνης Ανανιάδης
Παραπομπές
Κατηγορία:Βουλευτές Θεσσαλονίκης
Γουλιέλμος Λουδοβίκος της Βάδης-Ντούρλαχ
Βιογραφία
Το 1788 απεβίωσε σε ηλικία 56 ετών.
Οικογένεια
Νυμφεύτηκε τη Βιλελμίνη-Χριστίνα Σόρτμαν· ο γάμος ήταν μοργανατικός. Η σύζυγός του και οι απόγονοί τους έλαβαν τον τίτλο του βαρόνου/βαρόνης φον Ζέλντενεκ:
Αναφορές
Κατηγορία:Οίκος του Τσέρινγκεν
Τζιαμπιέρο Μπονιπέρτι
Ο Τζιαμπιέρο Μπονιπέρτι (Giampiero Boniperti, 1928 - 18 Ιουνίου 2021) ήταν Ιταλός διεθνής ποδοσφαιριστής που αγωνίστηκε σε όλη τη διάρκεια της καριέρας του με τη Γιουβέντους.
Βιογραφία
Γεννήθηκε στο Μπαρένγκο της βόρειας Ιταλίας στις 4 Ιουλίου 1928. Ξεκίνησε την καριέρα του ως ποδοσφαιριστής το 1946. Αγωνιζόταν στη θέση του επιθετικού και μέχρι το τέλος της καριέρας του, το 1961 παρέμεινε στην ίδια ομάδα. Τη σεζόν 1947-48 αναδείχθηκε πρώτος σκόρερ της Σέριε Α σε ηλικία 19 ετών με 27 γκολ. Κανένας πρώτος σκόρερ στο ιταλικό πρωτάθλημα δεν ήταν νεότερος από τον Μπονιπέρτι. Μέχρι να τελειώσει την καριέρα του το 1961, είχε παίξει 444 παιχνίδια για τη Γιουβέντους και είχε πετύχει 178 γκολ - και τα δύο ρεκόρ του συλλόγου έχουν καταρριφθεί από τότε και τώρα τα κατέχει ο Αλεσσάντρο Ντελ Πιέρο.
Με τη Γιουβέντους κατέκτησε πέντε πρωταθλήματα και δύο Κύπελλα Ιταλίας. Επίσης, έπαιξε στην Εθνική Ιταλίας από το 1947 ως το 1960 και συμμετείχε στα Παγκόσμια Κύπελλα του 1950 και του 1954, καθώς και στους Ολυμπιακούς Αγώνες του 1952.
Μετά τη σεζόν 1960-61, ο Μπονιπέρτι δήλωσε την αποχώρησή του από το ενεργό ποδόσφαιρο σε ηλικία 33 ετών και σύντομα μεταπήδησε στη διοίκηση του συλλόγου. Από τις 13 Ιουλίου 1971 διετέλεσε πρόεδρος της Γιουβέντους. Υπό την ηγεσία του επιτεύχθηκαν νίκες στις ευρωπαϊκές διοργανώσεις, καθώς και ο 20ός τίτλος πρωταθλήματος. Η προεδρία του περιλάμβανε την υπογραφή του Τζιοβάνι Τραπατόνι ως προπονητή και ποδοσφαιριστών όπως οι Μπέτεγκα, Σιρέα, Καπέλλο, Πλατινί, Τζοφ, Ρόσι, Ταρντέλι και Μπόνιεκ.
Στις 5 Φεβρουαρίου 1990 ο Μπονιπέρτι ανακοίνωσε την παραίτησή του από τη θέση του προέδρου. Μέχρι τότε είχε κατακτήσει 14 πρωταθλήματα με τη Γιουβέντους: πέντε ως εν ενεργεία παίκτης και άλλα εννέα κατά τη διάρκεια της προεδρίας του. Μετά την παραίτησή του, διορίστηκε επίτιμος πρόεδρος στην ομάδα του Τορίνο - αλλά ο τελευταίος που είχε απομείνει, αφού είχαν πεθάνει τόσο ο Τζιοβάνι όσο και ο Ουμπέρτο Ανιέλλι.
Στη συνέχεια, ασχολήθηκε με την πολιτική και το 1994 έγινε ευρωβουλευτής με το κόμμα Forza Italia, αξίωμα που διατήρησε μέχρι το 1999.